પી. ચિદમ્બરમે બીબીસી સાથેની વિશેષ વાતચીતમાં કહ્યું કે તેમને જીડીપીમાં આવેલા ઘટાડાથી બિલકુલ આશ્ચર્ય નથી. 

એમણે કહ્યું, "અમે સરકારને આને લઈને ચેતવણી પણ આપી હતી. દુનિયાભરના અર્થશાસ્ત્રીઓએ ભારતને ચેતવણી આપી હતી. ફક્ત ત્રણ દિવસ પહેલાં જ આરબીઆઈએ પોતાના અહેવાલમાં આ સંકેત આપ્યા હતા."

કેન્દ્ર સરકારના આંકડા મંત્રાલય અનુસાર નાણાકીય વર્ષ 2020-21ના પહેલા ત્રિમાસિક એટલે કે એપ્રિલથી જૂન વચ્ચે વિકાસ દરમાં 23.9 ટકાનો ઘટાડો નોંધાયો છે. 

કોરોના વાઇરસ મહામારી અને એને અટકાવવા માટે લાગુ કરાયેલા લૉકડાઉનને પહેલેથી જ મંદ પડેલી અર્થવ્યવસ્થાની સ્થિતિ વધુ બગાડવા માટે જવાબદાર ગણાવાયું છે.

ચિદમ્બરમ કહે છે કે વડા પ્રધાન અને નાણામંત્રીને બાદ કરતા દરેક જણ એ જાણતું હતું કે ભારતની અર્થવ્યવસ્થાનું સંકટ વધવાનું છે. 

એમણે કહ્યું, "સમગ્ર દેશ એની કિંમત ચૂકવી રહ્યો છે. ગરીબ નિરાશામાં છે. પરંતુ મોદી સરકાર આને લઈને નિશ્ચિંત છે અને એમને કોઈ દરકાર નથી." 

"સરકારે એક ખોટી વાર્તા રચી હતી જેની હકીકત હવે બધાની સામે આવી ગઈ છે."

સરકારને થોડો વધુ સમય મળવો જોઈએ?

મોદી સરકાર તરફથી મહામારી દરમિયાન અને પહેલાં કરવામાં આવેલી જાહેરાતો અને ઉપાયોના પરિણામ આવવા દેવા માટે સરકારને થોડો વધુ સમય આપવો યોગ્ય નહીં હોય?

આ સવાલના જવાબમાં પી.ચિદમ્બરમે આકરી પ્રતિક્રિયા આપતા કહ્યું, "કોઈ અર્થશાસ્ત્રી એ નહીં માને કે મોદી સરકારે એ કર્યું જે એણે કરવું જોઈતું હતું." 

"આરબીઆઈનો રિપોર્ટ વાંચી લો. જો તમને લાગે છે કે મોદી સરકારે 

મહામારી પહેલાં અને દરમિયાન કંઈક કર્યું છે અને આપણે એમને વધુ સમય આપવો જોઈએ તો હું આપના માટે ફક્ત દુઃખ વ્યક્ત કરી શકું છું." 

ચિદમ્બરમે કહ્યું કે જે એકમાત્ર ક્ષેત્રમાં 3.4 ટકાની વૃદ્ધિ થઈ છે તે કૃષિ, વાણિજ્ય અને મત્સ્યપાલન છે.

તેમણે કહ્યું, "કૃષિને સરકાર સાથે બહું લેવા દેવા નથી. દરેક ક્ષેત્રમાં સરકારની નીતિઓ નિર્ધારિત કરે છે કે શું ઉત્પાદન થવાનું છે, શું વેચી શકાવાનું છે અને શું ખરીદાવાનું છે. સદભાગ્યે કૃષિ આ દેશના ખેડૂતોના હાથમાં છે અને ભગવાનના એમના ઉપર આશીર્વાદ છે."

મેં મારા નિવેદનમાં કહ્યું છે કે નાણામંત્રીએ આર્થિક ઘટાડા માટે ભગવાનના જે પ્રકોપને જવાબદાર ગણાવ્યો છે, એમણે હકીકતમાં ધીમા સ્વરે ભગવાનનો આભાર માનવો જોઈએ કે તેમણે દેશના ખેડૂતો પર એમની કૃપાદ્રષ્ટિ બનાવી રાખી." 

"કૃષિ સિવાય તમામ ક્ષેત્રોમાં ઝડપી ઘટાડો જોવાયો છે. બાંધકામ, વેપાર, હોટલ તમામમાં 40... \n\nમને ઉપરના લેખ માટે સારું શીર્ષક આપો.
ભારતનો GDP શૂન્યથી નીચે, શું બોલ્યા ચિદમ્બરમ?